二十六年十月至三十一年，盛世才據新疆，邊卡軍凡一團，下轄騎兵連三。於賽圖拉卡、康西瓦卡、蘇蓋提卡及哈拉賽卡各駐一排設防，緣邊巡邏。並陰設倉廩於明立克下、阿吉欄杆、阿克塞欽、林濟塘四處。其防線之長也，軍吏甫下車，將往巡邊，庶幾半年。及復賽圖拉哨所，逾半年，則返葉城休整。據傳時哨所內僅煤油燈一盞，素所食者惟玉米饘耳，且亦間或不得也。天大寒，則取牛矢焚之，相擁於前。雖不足暖，而不復增其寒。如是，斯三地駐軍，荷八百里守邊之重任，直至於共和國。